google/wiki40b huggingface dataset:
Margot Frank

Flukten til Nederland

Frem til 1933, da Adolf Hitler og nasjonalsosialistene overtok makten, bodde familien i Tyskland. Fordi de var såkalte «heljøder», valgte de å flykte til Nederland, der de slo seg ned i Amsterdam. Den første som reiste, var faren Otto på sommeren 1933, og i september samme år fulgte konen Edith etter.  Anne og Margot flyttet da midlertidig til bestemoren i Aachen. Da de hadde kommet i orden og funnet et sted å bo, fulgte Margot og to av Ediths brødre tre måneder senere. Den siste som flyktet til Nederland var Anne; hun ankom i februar 1934.
Etter at Nederland hadde blitt invadert, forbød tyskerne jøder å gå på ikke-jødiske skoler, og Margot fortsatte skolegangen sammen med Anne på det Jødiske Lyceum.

Familien går under jorden

5. juli 1942 mottok Margot en innkalling til fra tyskerne. Hun skulle settes i arbeid i en arbeidsleir. Foreldrene Otto og Edith hadde allerede forutsett dette, og hadde satt i gang arbeide med et skjulested. Den opprinnelige planen var at de skulle gå under jorden 16. juli, men på grunn av Margots innkallelse ble de tvunget til å gå under jorden allerede neste dag. På kvelden hjalp Jan og Miep Gies familien med å flytte de siste tingene til stedet som var kjent som «Achterhuis», og før solen stod opp den neste morgenen syklet Miep og Margot til skjulestedet bak Ottos kontor på Prinsengracht 263.  Anne, Otto og Edith forlot hjemmet sitt en halv time etter Margot og gikk til fots til Prinsengracht. Senere flyttet tre andre jøder inn i skjulestedet hos dem, familievennene Peter, Auguste og Hermann van Pels. I november 1942 kom husholdningens siste medlem, Fritz Pfeffer.
Inngangen til skjulestedet ble gjemt bak et bokskap som kunne dreies bort, bygget av Johannes Kleiman.

4. august 1944

Etter at familien hadde vært under jorden i mer enn to år, ble familien og menneskene de delte skjulestedet med forrådt. 4. august stormet politiet bygningen etter å ha fått et anonymt tips og arresterte alle beboerne i «Achterhuis» sammen med to av hjelperne, Victor Kugler og Johannes Kleiman. Etter å ha tilbrakt fire dager i fengsel, sattes de åtte jødene på togtransport til Westerbork øst i Nederland 8. august 1944. I Westerbork  ble de plassert i straffeblokken fordi de ikke hadde meldt seg frivillig, og satt i arbeid med å demontere batterier. Arbeidet var usunt, men de kunne i det minste snakke sammen mens de gjorde det.

Auschwitz-Birkenau og Bergen-Belsen

Fra Westerbork ble familien sendt videre inn i Tyskland. Etter en tre dager lang og forferdelig togreise ankom de Auschwitz-Birkenau midt på natten. Der skiltes kvinner og menn, og dette var siste gang familien var samlet.  Etter 5. september hørte og så Margot ikke mer fra eller om faren, og etter en stund gikk hun, Anne og Edith ut fra at han hadde blitt sendt til gasskamrene og ikke levde lengre.
Margot og Anne ble etter en utvelgelse i oktober 1944 satt på transport til Bergen-Belsen, der hun døde av tyfus, bare få dager før søsteren Anne, i mars 1945, og få uker før leiren ble befridd.
Som Anne skrev også Margot dagbok, men denne ble aldri funnet igjen.
Vokter av Skottland

Vokter av Skottland var en regent-tittel benyttet i Skottland i årene 1290-1292 og 1296-1306.
Da Aleksander III av Skottland døde i 1286 uten å etterlate seg noen barn i live, ble hans tre år gamle datterdatter Margaret utropt til dronning. Hun var datter av den norske kongen Erik II Magnusson, og hun døde i 1290 da hun var på vei til Skottland. Dette markerte starten på The First Interregnum, da Skottland i årene 1290-1292 ble styrt av seks «Voktere»; to biskoper, to jarler og to baroner som til sammen representerte de fremste politiske fraksjonene i landet. 
Vokterne av Skottland var i realiteten Skottlands statsoverhoder under The First Interregnum (1290-1292) og deretter under The Second Interregnum (1296-1306). Senere har det vært en rekke voktere av Skottland, og embetet har hatt stor konstitusjonell betydning i utviklingen av Skottlands politiske stilling.

Foreningen «Guardians of Scotland Trust» (2011)

I 2011 ble det stiftet en forening eller organisasjon som kaller seg «Guardians of Scotland Trust». Dens erklærte formål er:
-– «to educate the public about William Wallace and Andrew de Moray as consummate co-commanders at the Battle of Stirling Bridge 1297 and to establish a monumental artwork in their honour» (norsk: «å spre kunnskap i befolkningen om William Wallace og Andrew de Moray som hærførere i Slaget om Stirling Bridge i 1297 samt å reise et monument til deres ære».
London Wall

London Wall er Londons gamle bymur, en forsvarsmur opprinnelig anlagt av romerne til forsvar av deres strategisk viktige havn ved Themsen, Londinium. Deler av bymuren er fortsatt synlig flere steder i City of London.
London Wall er også navnet på ei gate i London. Den er en øst-vestgående hovedforbindelse i City mellom Bishopsgate og Aldersgate.

Bymuren

Bymuren hadde flere porter ut mot viktige romerske veger – fra vest mot øst: Ludgate, Newgate, Aldersgate, Cripplegate, Bishopsgate og Aldgate. Moorgate mellom Bishopsgate og Cripplegate ble bygd i middelalderen, og Londons sju porter er blitt et begrep i byens litteratur og tradisjoner. De fleste portene ble revet i andre halvdel av 1700-tallet for å gi plass for økende trafikk, men lever videre i gatenavn – flere av dem viktige gjennomfartsveger den dag i dag.
Ruiner av London Wall kan studeres flere steder i City, blant annet inne i bymuseet Museum of London, ved boligkomplekset Barbican og omkring Tower Hill. Den mest ruvende og lettest tilgjengelige ruinen av London Wall står ved Tower Hill undergrunnsstasjon; her er også reist en statue av den romerske keiseren Trajan.
Muren er bygd i sandstein fra Kent, som ble frakta vannvegen fra Maidstone. Den omslutta et areal på omkring 1.3 km², var 2-3 m brei og omkring 5 m høy. På utsida av muren ble det anlagt en 2 m dyp og 3-5 m brei vollgrav (fossa). Med omkring 60 m mellomrom var muren forsterka med bastioner; den best bevarte av disse står ved Barbican, like ved kirka St Giles-without-Cripplegate.
Muren synes å være anlagt 100- eller 200-tallet. Utbedringer og forsterkning ble foretatt like til slutten av 300-tallet, og London Wall er dermed et av de siste større romerske byggeprosjektene i romersk Britannia. Etter at romerne trakk seg ut i 410, fortsatte imidlertid muren å tjene som et forsvarsverk i over 1000 år. I middelalderen ble muren utbygd med krenelering og flere bastioner. På 1700- og 1800-tallet inntrådte en avgjørende forfallsperiode, dels ved forsømmelse og manglende vedlikehold, dels ved nedrivning. Under den andre verdenskrig var de delene av byen som muren løper gjennom blant de som ble verst ramma av Tysklands blitzkrieg, men mange steder i city var nettopp restene av romernes gamle mur det som raget høyest i ruinhaugene.

Gata

London Wall domineres i dag av ruvende kontorblokker fra siste halvdel av 1900-tallet, etter at den eldre bebyggelsen var blitt fullstendig lagt i grus under Blitzen. Så seint som i 1955 var fortsatt London Wall i ruiner, og ble dette året brukt som location for Michael Andersons filmatisering av George Orwells 1984, med digre plakater med teksten «Big Brother Is Watching You» slått opp på restene av ødelagte bygninger.
Tidlig på 1960-tallet ble London Wall utsett som åsted for et byplanmessig eksperiment, ved bygginga av kontorblokker på podier over gatenivå, forbundet med bruer slik at de danner en bilfri fotgjengersone.
Londons bymuseum (Museum of London) ligger ved rundkjøringa Cross Keys Square ved enden av London Wall.
Mûr-de-Bretagne

Befolkningsutvikling

Referanse:INSEE
Elisabeth Vannebo

Karriere

Hun er utdannet tubaist fra Griegakademiet med Stein Erik Tafjord som lærer. 
Hun var en av grunnleggerne av folkemusikkgruppa Yggdrasil i 1993.
Elisabeth er fast tilknyttet Bergen kulturskole som lærer og utøver. Siden 1991 har hun vært engasjert ved Griegakademiet som metodikk- og praksislærer.
Hun underviser også ved Ole Bull-akademiet.
Skallet (TV-film)

Handling

18 år gamle Vicky er tidlig en morgen på vei for å besøke sin tidligere venn, Frank. Hun vandrer til fots i storbyen og taxisjåføren Klaus plukker henne opp. Klaus tar med jenta på en gratistur. Oppmuntret av en fellesskapsfølelse prøver han å komme Vicky inn på livet og inviterer henne med ut. Jenta er uinteressert. Å finne Frank er det eneste som betyr noe for henne akkurat nå. Vicky har ikke sett ham på ett år. Det siste året har hun vært innlagt på sykehus, trolig en psykiatrisk klinikk. Frank arbeider på en snackbar. Vicky reiser dit i et siste fortvilt forsøk på å finne tilbake til noe som en gang var.
Julie Ege

Filmkarriere

Julie Ege debuterte som filmskuespiller med en ikke-kreditert rolle i Robbery og i en birolle i Stompa til sjøs, (begge i 1967). Mest kjent ble hun for sin opptreden i James Bond-filmen James Bond i hemmelig tjeneste (1969), hvor hun spilte rollen som den skandinaviske skjønnheten Helen.
Virkelig internasjonal stjernestatus fikk Julie Ege etter at hun i 1970 spilte mot Marty Feldman i filmen Every Home Should Have One. I de påfølgende år medvirket hun i en rekke skrekkfilmer for Hammer Film Productions.

Utdannelse og nye yrkesvalg

Etter å ha avsluttet sin internasjonale skuespillerkarriere påbegynte hun etterutdanning helt fra grunnen av; ungdomsskoleeksamen, videregående skole, og hjelpepleierutdannelse. Tidlig i 1990-årene fortsatte hun på universitetet med å ta ex. phil. og historie grunnfag. Hun var spesielt opptatt av middelaldermennesket og studerte dagliglivet i denne perioden, men hun fattet også interesse for samtidshistorien og den nære fortid.
Julie Ege vurderte nå å gå videre med engelsk og andre språkfag, men tiden som hjelpepleier hadde også gitt mersmak. Det endte med at hun avla eksamen som sykepleier i 1998, hvoretter hun arbeidet på sykehus i Osloregionen.

Sykdom

I 1985, bare 42 år gammel, ble Julie Ege første gang rammet av kreft, og fikk fjernet det ene brystet. Ved å være åpen omkring operasjonen satte hun ord på noe som den gang gjerne ble oppfattet som «unevnlig». Hun utleverte seg selv gjennom flere portrettintervjuer der hun reflekterte over livet, døden og sin egen modellkarriere og berømmelse. Hun skrev også en åpenhjertig biografi, «Naken». Som «sexsymbol» hadde Julie Ege i liten grad opptrådt naken, men valget av tittel hadde en dobbelt bunn: Det var ikke først og fremst den lettkledde, men mer den uttilslørte, nakne sannhet det ble vist til i tittelen.
I boka forteller hun blant annet om det turbulente ekteskapet med forfatteren Anders Bye.
I 2003 blusset kreftcellene opp igjen. Denne gang fikk hun en ondartet svulst i lungene. Etter lengre tids sykdom døde hun tirsdag 29. april 2008.
Tsukasa Hosaka

Japans herrelandslag

Tsukasa Hosaka spilte 19 landskamper for Japans herrelandslag.
VirtualBox

Oracle VM VirtualBox (tidligere Sun VirtualBox , Sun xVM VirtualBox og Innotek VirtualBox ) er en hypervisor for x86 -maskiner fra Oracle Corporation. Det har fri og åpen kildekode. Det ble først utviklet ved Innotek GmbH, og senere kjøpt opp av Sun Microsystems i 2008 som igjen ble kjøpt opp av Oracle i 2010.
VirtualBox kan installeres på en rekke vertsoperativsystemer, inkludert Linux, OS X, Windows, Solaris og OpenSolaris. Det finnes også porter til FreeBSD og Genode.
Den støtter etablering og styring av virtuelle gjestemaskiner som kjører versjoner og avledninger av Windows, Linux, BSD, OS/2, Solaris, Haiku, OSx86 og andre, og begrenset virtualisering av OS X-gjestesystemer på Apple-maskinvare.
Anthracocentrus

Utseende

Store til svært store (40-110 millimeter), kraftige, mørkt rødbrune til svarte trebukker. Oversiden er blank og glatt, kroppen en tanke flat. De utmerker seg særlig ved svært kraftige kjever (mandibler), særlig hos hannene. Pronotum har kraftige pigger på sidene. Antennene er omtrent to tredjedeler så lange som kroppen hos hannene, omtrent halvparten så lange som kroppen hos hunnene.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er vidt utbredt i Afrika og i det vestlige Asia østover til India.
Villa Gräpling

Kulturminne

Villa Gräpling er et kulturminne og har nummer 171614 i Riksantikvarens kulturminnebase.
Sukkerspinn

Sukkerspinn er et godteri laget av sukker og eventuelt fargestoffer. 
Før sukkerspinnmaskinen ble oppfunnet, ble sukkertråder laget ved å smelte sukker, som så ble trukket ut med en gaffel. Denne måten å lage karamelliserte sukkertråder på kan benytte innkokt sukkerlake, som helles ut i små mengder på en  bakeplate og trekkes ut til tråder til det dannes et edderkoppnetteaktig sukkerspinn. 
I 1897 fant William Morrison og John C. Warton fra USA opp en elektrisk maskin som laget sukkerspinn. De fikk patent på maskinen i 1899 og solgte sukkerspinn på verdensutstillingen i St. Louis i 1904. Sukkeret varmes opp i sukkerspinnmaskinen, spinnes rundt og presses gjennom små hull, kjøles derved ned, med lange og tynne sukkertråder som resultat. Sukkertrådene festes så til en pinne, før sukkerspinnet spises.
Sukkerspinn selges gjerne på tivoli, i fornøyelsesparker og på markeder. Produktet selges også på boks. Det finnes også sukkerspinnmaskiner for hjemmebruk.
Heysel-tragedien

Hva skjedde?

En time før kampen skjedde det flere hadde fryktet i ukevis før kampstart. Avsperringen av det såkalte «nøytrale område» viste seg å være altfor spinkelt. Dette var et gjerde som skulle skille supporterne fra hverandre. Da gjerdet kollapset oppstod det kaos hos Juventus-fansen. Kampen ble utrolig nok spilt, til tross for massive protester bl.a. fra lagets managere. Juventus vant kampen 1-0. 39 Juventus- og belgiske supportere døde. 14 Liverpool-fans ble senere dømt til fengsel i opptil 3 år for uaktsomt drap.
Heysel stadion ble senere revet og bygd opp på nytt, med det nye navnet Koning Boudewijnstadion/Stade Roi Baudouin (norsk: Kong Baudouin stadion).
Samiske geografiske navn i Evenes

Samiske geografiske navn i Evenes (knr 1853) angir stedsnavn i Evenes kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Evenes kommune.
Æsculap

Æsculap er et magasin for norske leger og medisinstudenter, som ble opprettet i 1920. Redaksjonen består av medisinstudenter, og har sitt tilholdssted i Oslo. Etter TVK3 møtet i Norsk medisinstudentforening oktober 2016, overtok Synne Lofstad og Tuva Stranger redaktørvervet etter Andreas Wahl Blomkvist og Ane Drougge Vassbotn. Bladet utkommer fire ganger i året, og sendes til medlemmer av Norsk medisinstudentforening og andre abonnenter. Per 2018 har Æsculap et opplag på omtrent 2500. 
Tidsskriftet dekker emner innenfor helse, sosialpolitiske spørsmål, etiske problemstillinger som vedrører medisinsk virksomhet, forhold som vedrører legerollen, og det medisinske studium og de medisinske fakulteter.
Bladets navn, Æsculap, viser til den greske guden Asklepios som ble opplært i legekunsten av kentauren Kheiron. I de fleste avbildninger av Asklepios støtter han seg på en stav som er omslynget av en slange. Denne staven er kalt for «asklepiosstaven» eller «æskulapstaven». Av denne grunnen benyttes den som symbol for blant annet leger og apotek.
Mange kjente norske leger har i sin studietid sittet i redaktørstolen på Æsculaps kontor, blant annet Trygve Braatøy og Nic Waal i mellomkrigstiden, og i nyere tid: Per Fugelli og Mads Gilbert.
Ludvig Douglas

Bakgrunn og karriere

Douglas var sønn av Carl Israel Wilhelm Douglas (1824–98) og grevinne Lovisa Katarina von Langenstein und Gondelsheim, morganatisk datter av Ludwig I av Baden. Han ble gift med Anna Lovisa (Louise) Dorotée grevinne Ehrensvärd (1855-1930), datter av svensk utenriksminister, greve Albert Ehrensvärd og Ingeborg Hedevig Vogt, datter av den norske statsminister i Stockholm, Jørgen Herman Vogt
Douglas var proteksjonist og sterkt tyskorientert. Som utenriksminister var han markant konservativ og lite norskvennlig. Han fulgte Carl Lewenhaupt som hadde valgt en kompromissvennlig politikk, og etter at det strandet med krigstrusler, anbefalte Douglas kronprinsen om å utnytte situasjonen og gjennomføre et statskupp. I tillegg prøvde han å hente tysk og østerriksk støtte for å presse Norge, men da det ikke lyktes og Norge fikk et rent flagg, gikk han av.
Bijelo Polje

Historie

Bijelo Polje het Akova under osmanenes styre. Området ble delvis islamisert fra 1600-tallet. Byens kirke dedikert til St. Peter og Paulus er stedet hvor Miroslav, bror til den serbiske herskeren Stefan Nemanja, skrev Miroslav-evangeliet.
Byen inngikk i området (sandsjak) Novi Pazar (Novibazar) under Det osmanske riket. I 1862 vant serbiske styrker et avgjørende slag mot osmanene, men full uavhengigheten fra osmanene kom først i 1912.

Transport og økonomi

Bijelo Polje er et transportknutepunkt med motorvei til Serbia og Beograd i nord, samt via Berane (35 km sørøst) til Kosovo og Albania. Det går også motorveier (E-65, E-80) sørover til hovedstaden Podgorica.
Byen ligger ved jernbanen fra Podgorica, og 60 km lengre nord krysser jernbanen grensen til Serbia mot Beograd.
Tirill Mohn

Bakgrunn

Tirill Mohn er tippoldebarn av malerne Oda Krohg og Christian Krohg. I 2019 ble hun gift med komponisten Marcus Paus. Hun er bosatt i Asker.

Verk

Med bakgrunn i diverse band og ensembler (bl.a progrock-bandet White Willow), og som bidragsyter på flere albumutgivelser, har Tirill Mohn allsidig erfaring som låtskriver, arrangør, produsent og musiker. I 2011 opprettet hun plateselskapet FairyMusic, hvor hun har gitt ut tre soloalbum.
Péter Gulácsi

Klubbkarriere

Gulácsi var den tredje personen til å signere for Liverpool fra klubben MTK, med de tidligere signeringene András Simon og Krisztián Németh som allerede spilte på reservelaget. Liverpool signerte en kontrakt med Gulácsi fra den ungarske klubben MTK Hungaria for ett års lån i 2007.
I januar 2009 ble han lånt ut til klubben Hereford Utd, hvor han debuterte i ligamesterskapet. Han spilte tilsammen 18 ligakamper for denne klubben. Høsten 2009 skrev Gulácsi under på en forlengelse av sin daværende kontrakt med Liverpool FC, denne gangen helt frem til sommeren 2013. På våren 2010 var han på utlån hos Tranmere Rovers, hvor han kun fikk fem kamper. Høsten 2010 gikk han på nytt lån til Tranmere og fikk 12 seriekamper pluss 2 JP Trophy cup-kamper. Han avsluttet det siste låneoppholdet i Tranmere med å bli kreditert et selvmål. Og mens Liverpools 2.-keeper Brad Jones var opptatt med å slite reservebenken til Australia under Asiamesterskapet i januar 2011 fikk Gulácsi tilliten som reservekeeper på Liverpools a-lag.

Internasjonal karriere

I mai 2006 var han med i UEFAs U17-EM i Luxemburg og sto i den av 3 gruppespill-kamper Ungarn vant, men Ungarn gikk ikke videre etter gruppespillet etter å ha tapt de 2 andre kampene. I samme kamp scoret Krisztián Németh 2 av målene hvor Ungarn vant 4–0. I mai 2008 spilte han for Ungarns landslag, men han var ubenyttet innbytter i den påfølgende 1-1-kampen mot Kroatia. 
I september og oktober 2009 var Gulácsi 1.-målvakt for Ungarn i FIFA U-20 VM Egypt. I bronsekampen mellom det ungarske landslaget og Costa Rica reddet han tre straffer i straffespark-konkurransen pluss at han presset den første straffen i tverrliggeren og over, og ble dermed en stor match-helt for laget som vant kampen og bronsemedaljer. 
Han ble tatt ut i Ungarns EM-tropp til EM i Frankrike 2016.
Du skal få din dag i morgen

«Du skal få din dag i morgen» er en sang skrevet av Per Kristian Indrehus, Geir Olav Bøkestad og Jan Vincents Johannessen og var Wenche Myhres bidrag i Melodi Grand Prix 1992, der den endte på en tredjeplass. Samme år, i konkurranse med ti andre europeiske melodier, vant sangen den uhøytidelige konkurransen OGAE Second Chance Contest.
Laurits Tuxen

Familie

Tuxen var sønn av Nicolai Elias Tuxen, marineoffiser og direktør for Orlogsværftet og ektefellen Bertha Laura Giødvad.
Han giftet seg første gang med belgiske Charlotte Pauline Ursule de Baisieux (1862–1899). Etter hennes død giftet han seg i 1901 med norske Frederikke Köes Treschow, datter av Frederik Wilhelm Treschow og Frederikke Köes Brønsted til Fritzøehus.
Terrorangrepet i Karbala 17. mars 2008

Bakgrunn

Karbala er det viktigste valfartsstedet for de sjiittiske muslimene. Gravstedet til Iman Hussein ligger her. Karbala er regnet for å være blant Iraks rikeste byer, pga. turisme fra de mange pilegrimene. Iranere har i den senere tiden også kommet til byen.
Før den 17. mars 2008 ble Karbala også rammet av et terrorangrep 14. april 2007, som drepte 42 mennesker og skadet over 160.
Angrepet skjedde samtidig med at USAs visepresident Dick Cheney var på besøk i landet.

Angrepet

En kvinnelig selvmordsbomber sprengte seg selv på en café i sentrum av byen, ikke langt unna det hellige gravstedet til Iman Husayn ibn Ali i byen. Selvmordsbomberen skal ha rettet angrepet mot en gruppe med sjia-muslimske pilegrimer på vei til helligdommene i byen. Pilegrimene var samlet bare en kilometer fra gravstedet til Imanen.

Skader

42 ble meldt drept og 58 såret i angrepet.Syv iranske statsborgere var blant de drepte.

Gjerningsmann

Provinsens guvernør Aqeel Khazali bekreftet at det var en kvinne som hadde utført angrepet, men hadde ingen flere detaljer.

Ansvar

Ingen tok på seg ansvaret for angrepet like etter hendelsen, men BBC rapporterte at offisielle myndigheter mistenkte Al-Qaida.
Follafoss kraftverk

Tekniske spesifikasjoner

Kraftverket utnytter et fall i Follaelva fra Follavatn til havnivå i Beitstadfjorden. Follavatn er oppdemmet og reguleres mellom 183 og 174 moh. Deler av vannet i Brattreitelva overføres også til Follavatnet. Strømsetervatnet brukes også som magasin for verket, og det kan reguleres mellom 255 og 248 moh. 
Kraftverket har installert en francisturbin med ytelse på 48 MW. Midlere årsproduksjon er på 193 GWh.
Fra inntakstunnelen tas det ut vann til vannforsyning for Follafoss.

Historie

Den gamle Follafoss kraftstasjonen ligger i Follafoss sentrum.  Første byggetrinn  sto ferdig i 1923, det andre i 1933 og siste byggetrinn i 1940. Kraftstasjonsbygningen ligger i dagen, og er et monumentalt og vakkert bygg.  
Det gamle kraftverket hadde 26 MW installert effekt på fire francisturbiner, og en midlere årsproduksjon på 140 GWh.
Kraftverket gjennomgikk en total renovering og utvidelse med ferdigstillelse i 2005.  
Den nye kraftstasjonen er innsprengt i fjellet, men den gamle bygningen benyttes fortsatt til kontrollanlegg.
Coreglia Antelminelli

Geografi

Coreglia Antelminelli ligger øst for elven Serchio i Garfagnanafjellene, ca. 595 moh. Kommunen ligger ca. 37 km. nord for Lucca. Den grenser til kommunene Abetone, Bagni di Lucca, Barga, Borgo a Mozzano, Fiumalbo, Gallicano og Pievepelago.